CELEX: 31982R0647
Language: el
Date: 1982-03-19 00:00:00
Title: Κανονισμός (EOK) αριθ. 647/82 τής Επι τροπής τής 19ης Μαρτίου 1982 περί εκδόσεως, στίς 22 Μαρτίου 1982, πιστοποιητικών εισαγωγής γιά προϊόντα τού τομέα προβείου καί αιγείου κρέατος καταγωγής ορισμένων τρίτων χωρών

Avis juridique important

|

31982R0647

Κανονισμός (EOK) αριθ. 647/82 τής Επι τροπής τής 19ης Μαρτίου 1982 περί εκδόσεως, στίς 22 Μαρτίου 1982, πιστοποιητικών εισαγωγής γιά προϊόντα τού τομέα προβείου καί αιγείου κρέατος καταγωγής ορισμένων τρίτων χωρών  

Επίσημη Εφημερίδα αριθ. L 076 της 20/03/1982 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 647/82 ΤΗΣ ΕΠΙΤΡΟΠΗΣ  της 19ης Μαρτίου 1982  περί εκδόσεως, στις 22 Μαρτίου 1982, πιστοποιητικών εισαγωγής για προϊόντα του τομέα προβείου και αιγείου κρέατος καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 899/81 (2),  τον κανονισμό (ΕΟΚ) αριθ. 424/82 του Συμβουλίου της 22ας Φεβρουαρίου 1982 περί του καθεστώτος εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος το 1982 (3), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 526/82 της Επιτροπής (4) έχει καθορίσει τις λεπτομέρειες εφαρμογής του καθεστώτος κατά την εισαγωγή που έχει θεσπίσει ο κανονισμός (ΕΟΚ) αριθ. 424/82· ότι, σύμφωνα με το άρθρο 2 παράγραφος 5 του κανονισμού (ΕΟΚ) αριθ. 526/82, πρέπει να καθορισθεί σε ποίο μέτρο δύναται να δοθεί συνέχεια στις αιτήσεις εκδόσεως πιστοποιητικών εισαγωγής οι οποίες κατετέθησαν κατά το πρώτο τρίμηνο του 1982·  ότι όταν οι ποσότητες για τις οποίες έχουν υποβληθεί αιτήσεις πιστοποιητικών εισαγωγής είναι ανώτερες από τις ποσότητες που δύνανται να εισαχθούν κατ' εφαρμογή του άρθρου 1 του κανονισμού (ΕΟΚ) αριθ. 526/82 πρέπει να μειωθούν οι ποσότητες αυτές κατά ενιαίο ποσοστό, σύμφωνα με το άρθρο 2 παράγραφος 5 υπό β του ιδίου κανονισμού·  ότι όταν οι ποσότητες για τις οποίες ζητήθηκαν πιστοποιητικά είναι κατώτερες ή ίσες με τις ποσότητες που προβλέπονται στον κανονισμό (ΕΟΚ) αριθ. 526/82 όλες οι αιτήσεις πιστοποιητικών γίνονται αποδεκτές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα Κράτη μέλη εκδίδουν στις 22 Μαρτίου 1982, υπό τους ακολούθους όρους, τα πιστοποιητικά εισαγωγής που προβλέπονται στον κανονισμό (ΕΟΚ) αριθ. 526/82 για τα οποία υποβλήθηκαν αιτήσεις από τις 6 μέχρι τις 12 Μαρτίου 1982:  α) για τα προϊόντα που υπάγονται στη διάκριση 02.01 A IV α) του Κοινού Δασμολογίου, οι ζητούμενες ποσότητες καταγωγής:  - Ισπανίας μειώνονται κατά 95,833 %,  - Τσεχοσλοβακίας χορηγούνται καθ' ολοκληρίαν,  - αλλων τρίτων χωρών χορηγούνται καθ' ολοκληρίαν·  β) για τα προϊόντα που υπάγονται στη διάκριση 02.01 A IV β) του Κοινού Δασμολογίου, οι ζητούμενες ποσότητες καταγωγής:  - Χιλής μειώνονται κατά 99,608 %,  - αλλων τρίτων χωρών χορηγούνται καθ' ολοκληρίαν·  γ) για τα προϊόντα που υπάγονται στη διάκριση 01.04 Β του Κοινού Δασμολογίου, οι ζητούμενες ποσότητες καταγωγής άλλων τρίτων χωρών χορηγούνται καθ' ολοκληρίαν.  Άρθρο 2  Ο παρών κανονισμός αρχίζει να ισχύει στις 20 Μαρτίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαρτίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 4. 4. 1981, σ. 26.  (3) ΕΕ αριθ. L 55 της 26. 2. 1982, σ. 1.  (4) ΕΕ αριθ. L 63 της 6. 3. 1982, σ. 11.